Z A P I S N I K

**27.** sjednice Školskog odbora Gimnazije „Matija Mesić“ održane **27. siječnja 2016.** godines početkom u **13,10**  sati u zgradi Gimnazije.

Prisutni: Mirjana Stanić, Zlatko Markovinović, Dubravka Pitlović i Vesna Gajger

Odsutni: Andrea Sertić (opravdano), Daria Pinjuh-Budisavljević (opravdano) i Anita Holub

Sjednici prisustvuju: Goran Zavor, ravnatelj, Irena Zmaić Čarapina, voditeljica računovodstva i Gorana Lavrenčić, tajnica

Predsjednica Školskog odbora, Mirjana Stanić, utvrđuje da sjednici prisustvuje većina članova i da sjednica može započeti.

Za sjednicu je predložen sljedeći

DNEVNI RED

1. Usvajanje zapisnika 26. sjednice Školskog odbora

2. Razmatranje i usvajanje Financijskog izvješća za period 1.1. do 31.12. 2015. god.

3. Razmatranje prijedloga i donošenje plana korištenja sredstava ostvarenih od davanja na

korištenje školskog prostora u periodu od 1.10. do 31.12. 2015. godine

4. Davanje prethodne suglasnosti na prijedlog ravnatelja o nadopuni norme nastavnicima

koji u školi rade na neodređeno vrijeme s nepunim radnim vremenom

5. Davanje prethodne suglasnosti na prijedlog ravnatelja o odabiru kandidata za zasnivanje

radnog odnosa po raspisanom natječaju

6. Davanje prethodne suglasnosti na prijedlog ravnatelja o odabiru kandidata za zasnivanje

radnog odnosa do 60 dana bez raspisivanja natječaja

7. Različito

Predloženi dnevni red jednoglasno je prihvaćen.

**Ad 1.**

Na zapisnik 26. sjednice Školskog odbora nije bilo primjedbi i jednoglasno je prihvaćen.

**Ad 2.**

Financijsko izvješće za period 1.1. do 31.12. 2015. god. sačinila je i obrazložila voditeljica računovodstva Irena Zmaić Čarapina. Izvješće se sastoji od obrazaca: Bilanca, PR-RAS, P-VRIO, Obveze, RAS - funkcijski te Bilješki uz godišnji financijski izvještaj. Bilanca je sustavni pregled imovine, obveza i vlastitih izvora. Izvješće o prihodima i rashodima (PR-RAS) prikazuje sučeljavanje prihoda i rashoda poslovanja (razred 3 i 6) te prihoda i rashoda od nefinancijske imovine (razred 4 i 7). Pribrajanjem prenesenog viška prihoda iz prethodne godine dobiven je višak prihoda za sljedeće razdoblje u iznosu od 35.533,10 kn, a izračun se nalazi u nastavku:

Prihodi poslovanja 11.049.840,60

Rashodi poslovanja 11.108.929,46

Rezultat: manjak prihoda poslovanja: 59.088,86

Prihodi od nefinancijske imovine 0,00

Rashodi od nefinancijske imovine 49.629,60

Rezultat: manjak prihoda od nefinancijske imovne 49.629,60

Manjak prihoda poslovanja 59.088,86

-Manjak prihoda od nefinancijske imovine 49.629,60

+Preneseni višak prihoda za pokriće u tekućoj godini 144.251,56

Rezultat poslovanja: višak prihoda za sljedeće razdoblje 35.533,10

(AOP 637 u izvještaju PR-RAS).

Prema okružnici Ministarstva financija škola kao proračunski korisnik obvezna je iskazati rashode 2015. godine, a za obveze koje su nastale u 2015. godini. S druge strane prihodi iz županijskog proračuna priznaju se samo za rashode koji su podmireni iz čega proizlazi metodološki manjak. Obrazac RAS – funkcijski prikazuje sve rashode ostvarene u 2015. godini bez prenesenog rezultata. Obrazac P-VRIO prikazuje povećanje u obujmu imovine, koje se odnosi na ulaganje na građevinskom objektu od strane osnivača. Uvidom u obrazac Obveze utvrđeno je stanje obveza na kraju 2015. godine, podijeljeno na dospjele i nedospjele pri čemu dospjele iznose 825,00 kuna.

Nakon obrazloženja i kraće rasprave jednoglasno je donesena sljedeća

ODLUKA

Usvaja se Financijsko izvješće Gimnazije „Matija Mesić“ za period od 1. siječnja do 31. prosinca 2015. godine.

Financijsko izvješće nalazi se u privitku zapisnika.

**Ad 3.**

Voditeljica računovodstva Irena Zmaić Čarapina ukratko je obrazložila Prijedlog plana korištenja sredstava ostvarenih od zakupa u periodu od 1.10. do 31.12. 2015. godine istaknuvši da su u navedenom periodu ostvareni prihodi u iznosu od **26.696,21** kn, a ukupan prijedlog plana potrošnje iznosi 24.901,18 kn.

Nakon kraće rasprave jednoglasno je donesena

O D L U K A

o korištenju vlastitih prihoda ostvarenih davanjem na korištenje

školskog prostora u periodu od 1.10. do 31.12. 2015. godine

1**.** Prema Planu korištenja vlastitih prihoda ostvarenih u periodu od 1.10. do 31.12. 2015. godine po osnovi davanjana korištenje dvorane za tjelesni odgoj, prostora čajne kuhinje i dijela aule gdje je postavljen aparat za napitke, sredstava ostvarena u iznosu od **26.696,21** kuna kao i dio sredstava iz prethodnog razdoblja za koji nije tražena suglasnost koristit će se za sljedeće:

- isplatu plaće spremačicama koje dežuraju na dvorani za vrijeme rekreacija i subotom za

vrijeme održavanja nastave (prekovremeni rad) - 5.207,82 kn;

- računalna oprema - prijenosno računalo i projektor - 6.746,73 kn;

- sitni inventar – staza (tepison i projekcijsko platno) - 2.946,63 kn.

- uredski namještaj – 10.000,00 kn.

2. Odluka stupa na snagu danom donošenja.

**Ad 4.**

Suglasnosti Ministarstva znanosti, obrazovanja i sporta za raspisivanje natječaja i popunjavanje upražnjenih radnih mjesta nastavnika dobivena je 14. prosinca 2015. godine.

Za upražnjeno radno mjesto nastavnika sociologije (umjesto Vere Fontana) škola je također zatražila, i dobila suglasnost ministarstva, ali sukladno Zakonu o odgoju i obrazovanju u osnovnoj i srednjoj školi za to radno mjesto nismo raspisivali natječaj nego je do punog radnog vremena nadopunjena norma nastavnici koji već radi u školi na neodređeno vrijeme s nepunim radnim vremenom (članak 107. točka 10. Zakona o odgoju i obrazovanju u osnovnoj i srednjoj školi).

Ravnatelj predlaže da se do punog radnog vremena norma nadopuni Emiri Miščančuk, prof. sociologije.

Na prijedlog ravnatelja nije bilo primjedbi pa je Školski odbor jednoglasno donio sljedeću

ODLUKU

Daje se suglasnost na ravnateljevu odluku o nadopuni norme i zasnivanju radnog odnosa s punim radnim vremenom za Emiru Miščančuk, prof. sociologije.

**Ad 5.**

Nakon što je 14. prosinca 2015. godine dobivena suglasnosti Ministarstva znanosti, obrazovanja i sporta, škola je 14. siječnja 2016. godine raspisala natječaj. Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči škole. Natječaj je trajao do 22. siječnja 2016. godine, a raspisan je za sljedeća radna mjesta:

-jednog nastavnika kemije na neodređeno vrijeme s punim radnim vremenom (umjesto Nade Rukavine)

-jednog nastavnika sociologije i politike i gospodarstva s nepunim radnim vremenom 12 sati nastave tjedno (sati Emire Miščančuk koja je prešla na puno radno vrijeme na upražnjeno radno mjesto umjesto Vere Fontana)

**-**jednog nastavnika povijesti na određeno vrijeme do 31.8. 2016. godine, s nepunim radnim vremenom, 4 sata nastave tjedno (višak sati)

-jednog nastavnika filozofije na određeno vrijeme do 31.8. 2016. godine, s nepunim radnim vremenom, 4 sata nastave tjedno (višak sati)

-jednog nastavnika biologije na određeno vrijeme do 31.8. 2016. godine, s nepunim radnim vremenom, 4 sata nastave tjedno (višak sati)

-jednog nastavnika informatike na određeno vrijeme do 31.8. 2016. godine, s nepunim radnim vremenom, 8 sati nastave tjedno (sati ispitnog koordinatora)

Natječaj je raspisan i za jednog nastavnika matematike na određeno vrijeme do povratka radnice sa rodiljnog dopusta (zamjena za Nikolinu Adamović), a za koji nije trebala suglasnost ministarstva jer se radi o zamjeni.

Prije isteka roka na koji je natječaj raspisan, natječaj je poništen u dijelu koji se odnosi na radno mjesto nastavnika sociologije i politike i gospodarstva. Natječaj za to radno mjesto je ponovno raspisan, ali su razdvojeni sati sociologije i sati politike i gospodarstva. Natječaj je još u tijeku.

Na natječaj je pristiglo ukupno 37 prijava.

Nakon razmatranja prijava i obrazloženja, ravnatelj je predložio da se po raspisanom natječaju prime sljedeći kandidati:

-**za nastavnicu kemije** na neodređeno vrijeme s punim radnim vremenom – Ratka Leko, prof. kemije i biologije

-**za nastavnika povijesti** na određeno vrijeme do 31.8. 2016. godine s nepunim radnim vremenom, 4 sata nastave tjedno – Filip Šarić, magistar edukacije engleskoga jezika i književnosti i povijesti koji je primljen i kao zamjena za Sanju Babić (12 sati nastave engleskoga jezika)

-**za nastavnika filozofije** na određeno vrijeme do 31.8. 2016. godine s nepunim radnim vremenom, 4 sata nastave tjedno - Sanja Velikanović, mag. filozofije i sociologije

**-za nastavnika biologije** na određeno vrijeme do 31.8. 2016. godine s nepunim radnim vremenom, 4 sata nastave tjedno - Božana Benošić, mag. biologije

-**za nastavnika informatike** na određeno vrijeme do 31.8. 2016. godine s nepunim radnim vremenom, 8 sati nastave tjedno - Jasna Bošković, prof. matematike i informatike

-**za nastavnika matematike** na određeno vrijeme do povratka radnice Nikoline Adamović s rodiljnog dopusta s punim radnim vremenom – Ana Nikolić, magistra matematike.

Slijedom navedenog članovi Školskog odbora jednoglasno su donijeli sljedeću

ODLUKU

Daje se suglasnost na ravnateljevu odluku o zasnivanju radnog odnosa s izabranim kandidatima Ratkom Leko, Sanjom Velikanović, Božanom Benošić, Filipom Šarićem, Jasnom Bošković i Anom Nikolić sukladno raspisanom natječaju.

Budući da kandidati Ratka Leko, Sanja Velikanović, Božana Benošić, Filip Šarić i Jasna Bošković već rade u školi po ugovoru do 60 dana bez natječaja, sukladno zakonu, nove ugovore o radu potpisat će s 28. siječnjem 2016. godine.

Radni odnos Ani Nikolić počinje 27. siječnja 2016. godine.

**Ad 6.**

Budući da je profesor tjelesne i zdravstvene kulture Željko Ivandić najavio odlazak u prijevremenu starosnu mirovinu sa 29. veljačom 2016. godine, a nakon iskorištenog godišnjeg odmora za 2016. godinu, škola će morati i za to radno mjesto prije raspisivanja natječaja zatražiti suglasnost Ministarstva znanosti, obrazovanja i sporta. Kao zamjena za Željka Ivandića, koji je već dvije godine na bolovanju, primljena je Kristina Mijić, magistra kineziologije. Nakon što Željku Ivandiću prestane radni odnos, a do dobivanja suglasnosti i realizacije natječaja, ravnatelj predlaže da na radnom mjestu nastavnika tjelesne i zdravstvene kulture i dalje ostane Kristina Mijić, magistra kineziologije a po ugovoru do 60 dana bez raspisivanja natječaja.

Slijedom navedenog članovi Školskog odbora jednoglasno su donijeli sljedeću

ODLUKU

Daje se suglasnost na ravnateljevu odluku o sklapanju ugovora o radu na određeno vrijeme do 60 dana s Kristinom Mijić.

Radni odnos Kristini Mijić po tom ugovoru počeo bi 1. ožujka 2016. godine.

Sjednica završena u 13,55 sati.

Zapisnik napisala, Predsjednica Školskog odbora,

Gorana Lavrenčić, dipl.iur. Mirjana Stanić, prof.